recursal/SuperWikiNEXT-32B huggingface dataset:
**Penny** er en mynt (flertall **pennies**) og en myntenhet (flertall **pence**) som utgjør en del av det britiske pundet. Mynten anvendes også innenfor valutaene tilknyttet det britiske pundet, som manpund, jerseypund, guernseypund, gibraltarpund, sankthelensk pund og falklandspund.

Penny tilsvarte opprinnelig den middelalderske denaren, hvilket er årsaken til at den britiske pennyen har hatt en «d» som valutategn. Den første pennyen ble preget i 788 og hadde stor utspredning i middelalderen. Pennyen mistet gradvis sin verdi med nye valørers innføring og har siden 1600-tallet vært en kobbermynt.

Penny er den mynt som har lavest valør innenfor pundet, men benevnelsen har fått leve også utenfor sterlingområdet, deriblant i USA og Canada som av og til kaller sin respektive 1-centsmynt for *penny* til tross for at begge landene lenge har anvendt dollar som valuta. Myntenheten har tidligere også blitt anvendt i andre land med tilknytning til det britiske imperiet, som eksempelvis Australia, New Zealand og Irland.

Språklige varianter av penny er *fennig* som i dag er 1/100 bosnisk mark, *pfennig* som ble brukt som 1/100 mark i Tyskland frem til 31. desember 2001, *penni* som anvendtes som 1/100 mark i Finland frem til 2002, samt *penning* som ble brukt som myntenhet i Sverige i eldre tid.

Se også
-------

* One Penny

Referanser
----------

1. ↑  "Penny". NE.se. Läst 2012-06-13.
2. ↑  *Svensk uppslagsbok*, Malmö 1937

| * v
* d
* r
Britisk pund fra Royal Mint |
| --- |
| Mynter | 
* One Penny
* Two Pence
* Five Pence
* Ten Pence
* Twenty Pence
* Fifty Pence
* One Pound
* Two Pounds

 | £ |
| Utdaterte mynter | 
* Farthing (1/4d)
* Halfpenny (1/2d)
* Penny (1d)
* Threepence (3d)
* Sixpence (6d)
* One Shilling (1s / 12d)
* Two Shilling (2s / 24d)
* Half crown (2s og 6d)
* Crown (5s)

 |
| 
* 1 pund = 100 nye pence
* Tidligere: 1 pund = 20 shilling = 240 gamle pence

 |


|  |  |
| --- | --- |
| Oppslagsverk/autoritetsdata | Encyclopædia Britannica
 |
Maya-byggverka som Strømsvik restaurerte i Copán.
**Gustav Strømsvik** (Don Gustavio) (født 27. mars 1901 i Tjongsfjorden i Rødøy, død 6. januar 1983) på samme sted) var en norsk arkeolog som er kjent for å ha ledet utgravinger og arbeidet med å restaurere mayamonumentene i Copán i Honduras .

Strømsvik var født i Tjongsfjorden i Nordland og reiste til sjøs som 17-åring. Etter noen år som fyrbøter hoppet han over bord og svømte i land i Mexico. Han ble da illegal innvandrer i Mexico og endte opp i Chichen Itza, der han fikk arbeid. Etter å ha konstruert flere maskiner som lettet arbeidet, fikk han jobb med å lede utgravingene og restaureringa av mayaruinene i Copán i Honduras. Strømsvik studerte arkeologi, og arbeidet hans førte til øke forståelsen av mayakulturen.

Under 2. verdenskrig tjenestegjorde han som sjømann og var med under invasjonen i Normandie. Etter krigen reiste han tilbake til Copán. Strømsvik var selvlært innen arkeologi og hadde inga formell utdanning. Dette førte til at han ble presset ut av arbeidet av akademikere fra USA, og i 1957 forlot han Latin-Amerika og reiste tilbake til Tjongsfjorden, der han bodde resten av livet.

Referanser
----------

1. 1 2  Veka, C. *Ukjent nordmann ble arkeologisk helt i Mellom-Amerika*, NRK.no, 10/4-2013,
2. ↑  *Gustav Stromsvik - publikasjoner* Arkivert 11. desember 2013 hos Wayback Machine. www.hf.ntnu.no

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** SUDOC **·** KulturNav
 |
Meherrins og nottoways bosettingsområde år 1700.
**Meherrin** er et irokesisk folk i North Carolina. De har siden 1986 vært anerkjente som en indianerstamme av staten North Carolina. Det finnes ingen indianerreservater avsatte for dem og de er ikke anerkjente av USA som en «Indian Nation». 

Lingvistikken tilsier at meherrin har felles bakgrunn som folkene tuscarora og nottoway, med utganngspunktt i det samme irokesiske språk eller dialekt. Det samme støttes av tuscaroraenes muntlige historie.

Meherrin bodde opprinnelig i Virginia men flyktet tidlig på 1700-tallet til North Carolina for å unnslippe de engelske nybyggernes aggresjon. Nå lever det rundt 700 stammemedlemmer i nordøstlige North Carolina.

Referanser
----------

1. ↑  Rudes, Blair A. "Cowinchahawkon/ Akawęč?á:ka:?: The Meherrin in the Nineteenth Century", *Algonquin and Iroquoian Linguistics*. 6 (3) p. 32-34. London, Ontario
2. ↑  Douglas W. Boyce: Handbook of North American Indians. Bind 15: Northeast, *Iroquoian Tribes of the Virginia-North Carolina Coastal Plain*, s. 286–287
Treet i 2006
**Lisboas juletre** er et kunstig juletre som er blitt reist i Lisboa i Portugal siden 2004.

I 2005 ble det medtatt i Guinness rekordbok, som Europas høyeste juletre. Høyden varierer med årene, i 2007 var det 76 meter høyt.

Juletreet ble oppsatt første gang i 2004 på torget Praça do Comércio. I 2007 flyttet det til Porto, før det i 2008 vendte tilbake til Lisboa, denne gang i Parque Eduardo VII.

I 2007 konkurrerte man med juletreet i București, begge 76 meter høye, om hvilket som egentlig var Europas høyeste juletre. Lisboa vant imidlertid i 2009, da Bukarest ikke stilte opp noe juletre det året.

Referanser
----------

1. ↑  «Europe's tallest Christmas tree». *Spluch*. Spluch. 28. november 2006. Besøkt 5. januar 2010.
2. ↑  «Europe’s Largest Christmas Tree Returns to Lisbon». go lisbon. 14. november 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 5. januar 2010.
3. ↑  «Biggest Christmas tree in Europe». Travbuddy. 10. desember 2007. Arkivert fra originalen 15. oktober 2010. Besøkt 5. januar 2010.
4. ↑  «2009 Christmas Tree Index». businessneweurope. 18. desember 2009. Arkivert fra originalen 20. juli 2011. Besøkt 5. januar 2010.
***Dr. Jim*** er en amerikansk stumfilm fra 1921, regissert av William Worthington.

Handling
--------

Selv om den anerkjente barnelegen Dr. Jim Keene elsker sin kone, Helen, misliker hun ektemannens hengivenhet til arbeidet hans. Hun finner derfor trøst sammen med andre menn. Etter at en av Jims unge pasienter dør, utvikler han psykiske problemer. Ekteparet tar derfor en båt-ferie sammen, i forsøk på å gjenopprette helsen hans. Helen er den eneste kvinnen blant mannskapet, som er en gruppe kjeltringer.

Men Helen utvikler en romantisk tiltrekning ovenfor den brutale kaptein Blake. Når kapteinen blir skadet under en storm på grunn av en fallende mast, må Jim operere ham for å redde livet hans. Til tross for mannskapets pessimisme, kommer Blake seg snart. Men straks etter at han har blitt frisk angriper han umiddelbart Jim. Imidlertid gjør legens overlegne intellekt ham i stand til å beseire konkurrenten, og Helen innser snart hennes tidligere feilgrep.

Skuespillere
------------

* Frank Mayo som Dr. Jim Keene
* Claire Windsor som Helen Keene
* Oliver Cross som Kenneth Cord
* Stanhope Wheatcroft som Bobby Thorne
* Robert Anderson som Tom Anderson
* Herbert Heyes som Blake
* Gordon Sackville

Referanser
----------

1. ↑  «Dr. Jim (1921)» **(engelsk)**. Besøkt 14. januar 2023.
2. ↑  «AFI|Catalog». *catalog.afi.com*. Besøkt 14. januar 2023.

Eksterne lenker
---------------

* (en) *Dr. Jim* på Internet Movie Database Rediger på Wikidata
**«Love Me»** er en sentimental amerikansk sang, skrevet av Jerry Leiber og Mike Stoller. Den ble popularisert av Elvis Presley i 1956. Sangen ble skrevet som en parodi på country & western-musikk. Den ble først tolket av R&B-duoen Willy and Ruth i 1954 (Spark 105), deretter av Georgia Gibbs. Hennes versjon ble utgitt på singlen Mercury 70473 i 1955. B-siden var «Mambo Baby» .

Elvis Presley spilte inn sangen i Radio Recorders, Hollywood, 1. september 1956. Den ble utgitt på hans andre LP, Elvis (RCA Victor LPM 1382) 19. oktober 1956. Sangen finnes også på EP-platen *Elvis, vol. 1* (RCA Victor EPA-992). Produsent var Steve Sholes.

Presley fremførte «Love Me» på Ed Sullivan Show 28. oktober 1956. Han inkluderte sangen i *Elvis Presley's '68 Comeback Special* for TV-selskapet NBC. Presley fremførte den ofte på konserter i 1970-årene, innbefattet hans siste turné i juni 1977.

Andre versjoner
---------------

* Johnny Burnette innspilte «Love Me» i 1960, i en stil liknende den til Presley, på sitt album *Dreamin’* (Liberty LST 7179) og på EP-platen *Dreamin’* (Liberty LSX  1004).
* En versjon ble innspilt av countryartisten Davis Daniel. Den ble utgitt på hans debut-CD *Fighting Fire with Fire* (1991)
* En liveversjon av sangen ble innspilt av countrysangeren Billy «Crash» Craddock. Den ble utgitt på hans CD *Live -N- Kickin'* (2009)
* Sangen var med i musikkrevyen *Smokey Joe's Cafe*, i en medley sammen med «Don't».

Norsk versjon
-------------

Tande-P har skrevet en norsk tekst. Den bærer tittelen «Ta meg som jeg er».

### Innspilling

* Øivind Blunck. Utgitt på CD-albumet *Fridtjofs helaften* (Tylden & Co. GTACD 8065) i 1999.

Referanser
----------

1. ↑   Elvis Presley Recording Sessions
2. ↑  Elvis Presley - Love Me - Videomiks som viser livefremførelser
3. ↑  Johnny Burnette: Liberty 1004[*død lenke*]
Kadettangen med den lokale rutebåten MS «Rigfar» ved kai

**Kadettangen** er et nes ved utløpet av Sandvikselva ved Sandvika i Bærum. Området har fått navnet etter å ha blitt benyttet av kadetter fra Krigsskolen, i dag er det idrettsplass og badeplass om sommeren.

Historie
--------

Neset het opprinnelig Sandvikstangen, men området ble i årene 1820–1825 benyttet av Krigsskolen som bivuakkleir om sommeren. I 30 dager hver sommer gjennomførte 60 kadetter praktiske øvelser her. I 1869 ble området kjøpt av Krigsskolen og kadettene hadde frem til 1896 årlige sommerøvelser her. Bruken av området opphørte etterhvert som Krigsskolen ble utvidet og fikk andre øvingsområder.

Idrettsplass
------------

Utdypende artikkel: Sandvika stadion

Fra 1902 leide Bærum kommune området til båtopplag, laste- og losseplass samt lekeområde. Etter forslag fra sportsklubben Grane i 1910 kjøpte kommunen området for kr 50 000 i 1916 til bruk som idrettsplass. I dag benyttes området fortsatt som idrettsplass og Bærum Sportsklubb og IL Tyrving holder til her.

I forbindelse med vinterlekene i 1952 ble enkelte av ishockeykampene avviklet på Kadettangen.[]

Badeplass og marked
-------------------

Det er anlagt badeplass på østsiden av tangen. I 1963 ble det anlagt bro over til Kalvøya. Området skal utvides kraftig med fyllmasser fra veiutbygging og er stengt i to år, frem til 2018.

Siden 1992 har det vært avholdt antikk- og bruktmarked på området om søndagene.[]

Referanser
----------

1. ↑  «Slik blir nye Kadettangen – etter 40 000 lastebillass med stein», artikkel fra *Budstikka* 20. februar 2014

Litteratur
----------

* Asker og Bærum leksikon, av Per Otto Borgen, Forlaget for by- og bygdehistorie 2006.

Eksterne lenker
---------------

* (en) Kadettangen – kategori av bilder, video eller lyd på Commons Rediger på Wikidata

www.facebook.com/antikkogbrukt

* Om Kadettangen, fra nettstedet oslofjorden.com

| * v
* d
* r
Badeplasser i Bærum |
| --- |
| Berger svømmehall **·** Bogstadvannet **·** Borøya **·** Burudvann **·** Båtstøjordet **·** Fossum **·** Kadettangen **·** Kalvøya **·** Nadderud svømmehall **·** Pelvikodden **·** Rolfstangen **·** Sarbuvollen **·** Smedtangen **·** Snarøya **·** Østernvann |

|  |  |
| --- | --- |
| Oppslagsverk/autoritetsdata | Store norske leksikon
 |
**Dr. Fish** (stylet **DR FISH**) er et norsk rockeband, etablert av kirurg Eivind Witsø (kapellmester, komponist, gitar og synth) og fiskeribyråkrat Ragnar Sandbæk (tekstforfatter og vokalist) i Vestvågøy, Lofoten i 1980.

Bakgrunn
--------

Bandet fikk sitt gjennombrudd på Troilltampfestivalen i 1981 og var sterkt etterspurt særlig i Nord-Norge utover i 1980-årene. Dr. Fish var flere ganger på radio og TV og deltok på en rekke festivaler. I bandets opprinnelige besetning var fire nasjonaliteter representert. Det har gjennom tidene vært bortimot førti personer innom bandet i ulike konstellasjoner, men Witsø, Sandbæk, Hans Thisen (sax, blåseinstrumenter) og Frank A. Jenssen (bass) var med fra starten. Frank A. Jenssen døde i 2017.

Bandets varemerke er entertainment og utagerende sceneopptredener med basis i dikt med musikkfølge samt ren rock. Foreløpig (per desember 2021) siste konsert ble avholdt i Lønstrup, Danmark 3. august 2016. Bandet ledes fremdeles av Witsø som bor i Trondheim og Sandbæk som bor i Bergen. Dr. Fish har utgitt tre plater/CD. 

Dr. Fish utga sin siste CD i 2013 på Sentralforlaget AS med 20 spor, hvorav de 13 første er fra de to platene som ble utgitt i 1983 samt 7 nye låter. De mest kjente er «Jeg bor i Lofoten» og «Herregud så syk jeg er».

Blant musikere som har jobbet med Dr. Fish (på konserter og i studio) er Roald Arne Arctander (gitar), Arne Madsen (trommer), Jan Gunnar Hoff (synth), Allert Bøkenes (gitar), Eivind Helgerød (trommer), Anders Bakk (trommer) og Hans Hulbækmo (trommer). Øyvind Groth døde i 1981[] og Allert Bøkenes døde i 2019.

Bandmedlemmer
-------------

### Opprinnelige

* Ron Derksen – trommer
* Gerhard Augustin – orgel
* Frank A. Jenssen – bass
* Eivind Witsø – gitar
* Øyvind Groth – sologitar
* Hans Thisen – saxofoner, fløyte, ballofon
* Ragnar Sandbæk – vokal

### Nåværende medlemmer

* Eivind Witsø – gitar, banjo, synth,
* Ragnar Sandbæk – vokal
* Hans Thisen – saxofoner, fløyte, ballofon
* Per G. Østerlie – 12 strengers gitar
* Olav Lekve – elgitar, ukulele

Diskografi
----------

### Album

* *Jeg bor i Lofoten* (2013)
* *LP: Vi har prøvd og fortalt det i alle år...* (1983)

### Singel

* *Jeg bor i Lofoten / Herregud så syk jeg er* (1983)

### CD

* *Jeg bor i Lofoten* (2013)

Referanser
----------

1. ↑  *Nordlands Framtid*. 27. juni 1981.  Manglende eller tom `|tittel=` (hjelp)
2. ↑  «Frank A. Jenssen». *Store norske leksikon*. 26. februar 2020. Besøkt 31. desember 2021.
3. ↑  «Splitter nytt fra Dr. Fish». Lofotposten. 22. mai 2013. Besøkt 8. januar 2017.
4. ↑  «– Vår vakre, varme, vittige venn har forlatt oss.». *www.bt.no*. Besøkt 31. desember 2021.
5. ↑  *Lofotposten*. 7. november 2012.  Manglende eller tom `|tittel=` (hjelp)

Kilder
------

* Teksthefte til CD *Jeg bor i Lofoten*, SCD 5524, Sentralforlaget AS 2013: om bandets kronologi

Eksterne lenker
---------------

* (en) Dr. Fish på Discogs Rediger på Wikidata

* (en) Dr. Fish på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**«Love Potion No. 9»** er en amerikansk sang skrevet i 1959 av Jerry Leiber og Mike Stoller. Den ble opprinnelig spilt inn av The Clovers.

Sangen handler om en mann som søker hjelp med å finne kjærligheten. Han snakker med en sigøyner, som gjennom å lese ham i hånden finner ut at han trenger «Love Potion number 9». Sigøynerens butikk ligger på hjørnet mellom 34th Street og Vine Street.

Drikken gjør at han forelsker seg i alt han ser, kysser hva som enn befinner seg foran ham og kysser til slutt en politimann som knuser flasken hans. 

Tallrike artister har spilt inn coverversjoner av «Love Potion No. 9», blant dem The Searchers (1963, en amerikansk nummer tre-hit i 1965), Herb Alpert & The Tijuana Brass (1965), The Ventures (februar 1965), The Coasters (1971), Elkie Brooks (1976) samt Neil Diamond (1993).

Norsk versjon
-------------

Eldar Vågan har skrevet en norsk tekst. Den norske tittelen er «Rolf Paulsen nr. 9». Den ble utgitt av Vazelina Bilopphøggers på LP-platen *Fem fyrer med ved* (Slagerfabrikken/Opal SLP 99 0004) i 1984.

I populærkulturen
-----------------

* Innspillingen med The Clovers er med i spillefilmen *Siste natt med gjengen* (1973).
* Sangen har blitt spilt i filmen med samme navn.
* Den har også blitt anvendt i musikalen *Smokey Joe's Café*.
* Som popkultur-referanse har den blitt brukt i den animerte filmen *Shrek 2*. Flasken med kjærlighetsdrikk som Den gode fé gir til King of Far Far Away har IX (det romerske tallet for ni) på siden av seg.

Referanser
----------

1. ↑  «Diskografier og annet go'-stoff for samlere». Arkivert fra originalen 30. juni 2007. Besøkt 19. august 2009.
2. ↑  «Diskografier og annet go'-stoff for samlere». Arkivert fra originalen 2. juli 2007. Besøkt 19. august 2009.
3. ↑  Internet Movie Database – American Graffiti (1973) – Soundtracks[*død lenke*]
4. ↑  Internet Movie Database – Love Potion No. 9 (1992) – Soundtracks
***Dr. Schotte*** (originaltittel: *Doctor Schotte*) er en tysk stumfilm fra 1918, regissert av William Wauer.

Handling
--------

Dr. Schotte er den unge assistenten til den respekterte professor Torsleff. Men Torsleff hadde tidligere forført den unge sykepleieren Charlotte Heyl, og hun ble snart gravid. Torsleff var allerede gift med en annen kvinne, og han hadde kjøpt Charlottes taushet med en større sum penger. Schottes karriere får fart etter å ha behandlet en innflytelsesrik adelsfamilie. Som et resultat av dette blir Schotte til og med tilbudt ledelsen for en klinikk, hvor han skal være professor Torsleffs etterfølger. 

Dr. Torsleffs moralsk skammelige oppførsel, og følelsen av å bli profesjonelt innhentet av hans ambisiøse yngre kollega, gjør at Torsleff legger en rekke intriger for Dr. Schotte. Den unge klinikk-sjefen får også en annen fiende i form av over-sykepleier Johanna. På vegne av en kommisjon fra legeforeningen får Schotte i oppdrag å gjennomføre en hjerte-operasjon på liket av en død kvinne. Schotte blir livredd når dette liket viser seg å være av Charlotte, som tilsynelatende hadde tatt sitt eget liv på grunn av desperasjon kort tid før dette.

Skuespillere
------------

* Albert Bassermann
* Elsa Bassermann
* Käthe Wittenberg

Referanser
----------

1. ↑  Dr. Schotte

Eksterne lenker
---------------

* (en) *Dr. Schotte* på Internet Movie Database Rediger på Wikidata

* (de) *Dr. Schotte* på filmportal.de Rediger på Wikidata
**Gustav Robert Norberg** (1870–1955) var en norsk fotograf som var aktiv i Tvedestrand i perioden 1899–1939.

Tidlig liv
----------

Nordberg ble født i Sverige. Faren var svensk og moren var norsk. Da Gustav var ung bosatte familien seg på Borøy utenfor Tvedestrand. Han dro tidlig til sjøs og utdannet seg til styrmann. På en overfart ble han syk av malaria, noe som førte til at han mistet hørselen. Han måtte oppgi sjømannsyrket.

Fotografvirksomhet
------------------

I 1897 gikk han i lære hos fotograf Finne i Christiania. I 1898 etablerte han seg som fotograf på Borøy og året etter flyttet han fotovirksomheten til Tvedestrand. Her hadde han eget fotoatelier frem til 1939.

Fotosamling
-----------

En fotosamling etter Gustav Norberg befinner seg i dag ved Kuben i Arendal. Samlingen er en liten del av hele hans produksjon og inneholder familiebilder, portretter, begivenheter, fest og hverdag i familien og nabolaget i Tvedestrand og omegn.

Kilder
------

Hvoslef, Kjell Lund. Sørlandet fag-fotografer og Sørlandske fotograflaug 1850-1920-1988. 1988
Danielsen, Daniel og Jensen, Sophus. Dypvåg: Gårds- og slektshistorie. Bind 1. Kildahls boktrykkeri. 1965

Referanser
----------

1. 1 2   Folketellingen i Norge i 1910, www.digitalarkivet.no[Hentet fra Wikidata]
2. ↑   Tvedestrandsposten, urn.nb.no, utgitt 9. februar 1955[Hentet fra Wikidata]
3. ↑  Gustav R. Norberg - styrmannen som ble fotograf på Borøya, *avtrykk.no*, 23.06.2020

Eksterne lenker
---------------

* (no) Arkiv etter Gustav Norberg på Arkivportalen
* (no) Gustav Norberg på NLIs Lokalhistoriewiki.

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** NMFF **·** KulturNav
 |
**Pektin** er en type karbohydrat, polysakkarider, i celleveggene hos planter med evne til å tiltrekke seg og holde på vann. Sammen med andre stoffer inngår det som en viktig bestanddel i planters styrkevev kollenkym.

Pektin er bygget opp av enkeltdeler med galakturonsyre og rhamnose.

I umoden frukt og bær er det et høyt innhold av pektin som i løpet av modningsprosessen brytes ned til mindre bestandeler på grunn av ensymet pektinase. Pektinet i frukt har evne til å holde på mye vann slik at det dannes geleaktig struktur. Derfor benyttes det som fortykningsmiddel, hovedbestanddelen i syltepulver. Som tilsetningsstoff har det fått E-nummer 440.

Referanser
----------

1. 1 2 3  Aarnes, Halvor: pektin i Store norske leksikon på snl.no. Hentet 18. mars 2022

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Brockhaus Enzyklopädie **·** Nationalencyklopedin **·** GND **·** LCCN **·** BNF **·** BNF (data)
 |
**Dr. Gideon Fell** er en fiktiv hovedperson i en rekke kriminalromaner av den amerikanske forfatteren John Dickson Carr.

Dr. Fell er en eldre kulturhistoriker (først presentert som «leksikograf»), med spesiell interesse for «engelske drikkeskikker fra de eldste tider», 1600-tallets hoffintriger og heksetro, og nåtidige kriminalmysterier. Han opptrer som amatørdetektiv i samarbeid med den sindige Scotland Yard-mannen David Hadley; ofte med en yngre amerikansk mann (forelsket eller nygift) som forteller.

Som sin kollega og litterære «slektning», sir Henry Merrivale, er Fell ekspert på «det lukkede roms mysterium»: Mord som tilsynelatende ikke er mulige, fordi den drepte er sperret inne i et rom uten adgang utenfra. I romanen *Den hule mannen* (eng. *The Hollow Man*; amer. *The Three Coffins*) holder dr. Fell et foredrag om de ulike typene løsninger på et slikt problem. Her understreker han at dette er rent litterære problemer, og at han selv er en romanfigur (se metaroman).

Figuren dr. Gideon Fell er basert på forfatteren G.K. Chesterton.

Referanser
----------

1. ↑  «Fell, Dr. Gideon - Hag's Nook, The Three Coffins, The Hollow Man, The Problem of the Wire Cage» **(engelsk)**. Besøkt 7. juni 2011.

Portal: Litteratur

|  |  |
| --- | --- |
| Oppslagsverk/autoritetsdata | LCCN
 |
Hornhinneranden (*limbus*) er overgangen mellom hornhinnen (*cornea*) og sclera
**Sclera**, **sklera** eller senehinnen, er det ugjennomsiktige, fibrøse, beskyttende ytre lag av øyet. Den er sammensatt av kollagene, elastiske fibre. Hos friske, voksne mennesker er sclera hvit, mens enkelte dyr (f.eks. hester, firfisler, m.fl.) kan ha sort sclera.

Hos barn er sclera tynn og noe av det underliggende pigmentet kan skinne igjennom og gi en svakt blå farve. Hos eldre kan fettavleiringer i sclera føre til en svak gulfarve.

Sclera utgør den bakre 5/6 del av bindevevslaget i øyeeplet. Den er sammenhengende med dura mater og opprettholder øyeeplets form samtidig som den gir støtte og beskyttelse mot ytre og indre påvirkninger. Videre gir den feste for de eksterne øyemuskler som styrer øyets bevegelse.

Tykkelsen varierer fra 1mm til 0,3mm.

Sclera grenser til hornhinnen (*cornea*) ved hornhinneranden (*limbus corneae*). Her sees normalt en svak fure.

Histologi
---------

Fra utsiden og innover består sclera av de 3 lagene:

* Episclera
* Stroma
* Lamina fusca

Referanser
----------

1. ↑  Kjell Sandvig (13. februar 2009). «sklera». Store medisinske leksikon. Besøkt 7. desember 2016.
2. ↑  Cassin, B. and Solomon, S. *Dictionary of Eye Terminology*. Gainesville, Florida: Triad Publishing Company, 1990.

Eksterne lenker
---------------

* Tverrsnittskisse. Universitetet i Boston
* Tverrsnitt av øye, Universitetet i Michigan.

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
**Atle Jebsen** (født 10. november 1935 i Bergen, død 13. oktober 2009 i Voss) var en norsk skipsreder.

Yrkesliv i familiens selskaper
------------------------------

Jebsen var sønn av Kristian Stange Jebsen, som grunnla rederiet Kristian Jebsens Rederi AS i 1929. Jebsen ble først befrakter i dette rederiet i 1962. Da faren omkom i en togulykke i USA overtok Atle Jebsen som administrerende direktør og leder for rederiet fra 1967, bare 31 år gammel.

Jebsen havnet i medienes fokus i da MS «Rocknes» kantret i Vatlestraumen i 2004. Av mannskapet på 30 omkom 18.

Verv i organisasjoner
---------------------

Atle Jebsen var president i Norges Rederiforbund 1982–83, og i Baltic and International Maritime Conference 1985–87. Han var styreformann i Den Norske Krigsforsikring for Skib 1984-2002.

Annet
-----

Atle Jebsen omkom i en bilulykke 13. oktober 2009.

Referanser
----------

1. ↑   www.aftenposten.no, arkiv-URL web.archive.org[Hentet fra Wikidata]
2. 1 2  «Atle Jebsen omkom i ulykke». NRK Nyheter. 13. oktober 2009. Besøkt 15. oktober 2009.
3. ↑  *Atle Jebsen døde i trafikkulykke*, Bergensavisen,14. oktober 2009
4. ↑  - Hjelp, vi er i ferd med å kantre! Bergensavisen

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** ISNI
 |
For andre personer som heter Gustav Rasmussen, se Gustav Rasmussen.

**Niels Carl Gustav Magnus Rasmussen** (født 10. august 1895 i Odense, død 13. september 1953 i København) var en dansk diplomat og politiker.

Han var utdannet cand.jur. fra 1921, og ble i 1930-årene anerkjent som ekspert på folkerett. Fra 1939 var han dansk legasjonsråd i London. I 1942 sluttet han seg til Det danske råd i samme by. Han var partiløs utenriksminister i Knud Kristensens regjering og i Hans Hedtofts første regjering 1945–1950. At Hedtoft så å si overtok ham fra Kristensen, skyldes hovedsakelig at Socialdemokratiet manglet opplagte kandidater til posten. Hedtofts ønskekandidat, Hartvig Frisch, ødela sine muligheter til å bli utenriksminister, da han sommeren 1945 uttalte at angiverlikvideringene i den siste del av okkupasjonen hadde vært mord. Rasmussen var en sterk tilhenger av transatlantisk samarbeid, og var en pådriver for Danmarks inntreden i NATO i 1949. Han var senere ambassadør i Roma 1951–1953.

Referanser
----------

1. ↑   Munzinger Personen, Munzinger IBA 00000000937, besøkt 9. oktober 2017[Hentet fra Wikidata]
2. ↑  «Gustav Rasmussen». *Den Store Danske Encyklopædi* **(dansk)**.
3. ↑  Christiansen, Niels Finn (1993). *Hartvig Frisch : mennesket og politikeren : en biografi* **(dansk)**. København. s. 253–268. ISBN 87-7241-657-2.
4. ↑  «Gustav Rasmussen». *Store norske leksikon* **(norsk)**.

|  |  |  |
| --- | --- | --- |
| Forgjenger:**John Christmas Møller** | **Danmarks utenriksminister**(1945–1950) | Etterfølger:**Ole Bjørn Kraft** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Folkeforbundet **·** Nationalencyklopedin **·** VIAF **·** GND **·** LCCN **·** ISNI **·** Munzinger (iba)
 |
**Atle Hassel** (født 8. mai 1969) er en norsk musiker, musikkpedagog, dirigent og lærer. Han er opprinnelig fra Hasselvika i Trøndelag og er utdannet ved Rogaland musikkonservatorium og Norges musikkhøgskole 1989-1995.

Som trombonist har han siden 1995 spilt på en rekke teateroppsetninger i Oslo, blant annet *Albertine og Kristianiabohemen*, *Cabaret*, *Chicago*, *My Fair Lady*, *La Cage Aux Folles*, *Annie*/*Annie 2*, *Cats*, *12skillingsoperaen*, *Spamalot*, *Oliver!*, *Woyzeck* og *Sweeney Todd*. Han spiller også keyboard i bandet marOder, sammen med Aslag Guttormsgaard (sang/gitar) og Gunnar Berg-Nielsen (trommer). Bandet spiller psykedelisk slowrock og er tilknyttet Duplex Records. De tre spiller også sammen i det nystartede Bærum Reggaeorkester.

Referanser
----------

1. ↑  «Atle Hassel». *sceneweb.no*. Besøkt 11. desember 2017.
2. ↑  «Harselerer med Tesla-eiere». Budstikka. 2. juni 2016. Besøkt 11. desember 2017.

  


|  |  |
| --- | --- |
| Oppslagsverk/autoritetsdata | VIAF **·** Discogs
 |
byste av Cicero ca 60 år gammel
**Scipios drøm** er en tekst av den romerske juristen og politikeren Marcus Tullius Cicero. Den inngår som *bok 6* i hans verk *Om staten*, skrevet mellom år 54 og 51 f.Kr. Boken skrevet som en fiktiv drømmevisjon tillagt Scipio den yngre, som han skal ha opplevd to år før han erobret Karthago år 146 f.Kr.

Rafaels maleri *Ridderens drøm* (1504) er muligens inspirert av Scipios drøm.
Scipio ble oppsøkt av sin bestefar Scipio Africanus, som løfter ham opp over byen. Scipio den yngre blir oppfordret til å være lojal som romersk soldat, og bestefaren beskriver hvilke goder han vil bli belønnet med etter døden. Bestefaren forklarer også om himmelen og himmel-legemene, jorden og klimasonene, Guds vesen, dyder og sjelen.

Teksten er utformet på samme måte som Platons *Myten om Er*, med sin ut-av-kroppen-opplevelse og redegjørelse for dyder, sjelen og kosmologien.

Mozarts ungdomsverk *Il sogno di Scipione* er basert på Ciceros verk.

Norsk utgave
------------

* *Om staten*. Marcus Tullius Cicero; oversatt, med innledning og noter av Oskar Fjeld ; etterord ved Egil Kraggerud. Aschehoug, 1990. (Thorleif Dahls kulturbibliotek). ISBN 82-03-16492-7 ((no) ebok)
* I antologien *Romersk religion*, 2010

Eksterne lenker
---------------

* The *Somnium Scipionis* (latin)
* *The Dream of Scipio* (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NLA
 |
**Lisbeth Jensen Fumero** (født i 1945) er en norsk misjonær i Honduras og Spania, utsendt fra pinsemenigheten Salen Halden. Hun er gift med misjonær Mario Fumero fra Cuba. De har tre barn.

Lisbeth Jensen ble sendt ut som misjonær fra pinsemenigheten Salen Halden, til Chile i 1971 (? 1966). Hun var nyutdannet sykepleier og arbeidet i Chile i tre år, avbrutt av ett år i Paraguay.

Honduras - Den kristne kjærlighets brigade
------------------------------------------

Etter at hun giftet seg med Mario Fumero i 1971 reiste de til Honduras, hvor de arbeidet i elleve år som misjonærer. Fattigdommen og nøden var stor. De engasjerte seg i menighetsarbeid, men sosialtarbeid tok mesteparten av tiden. Barnehjem, daghjem, skoler, hjem for rusmiddelavhengige, alenemødre og vanskeligstilte familier. 

Deres motto var: *Hjelp til selvhjelp.* Arbeidet vokste og fikk etterhvert et eget navn, *Den kristne kjærlighets brigade*, med over 100 nasjonale medarbeidere. Team ble sendt ut til steder for å hjelpe der det var behov.

I 1983 overlot Lisbeth og Mario til menigheter og nasjonale ledere. Elleve år skulle gå før ekteparet Fumero kom tilbake i 1994. Her ble de i fire nye år, før Lisbeth reiser tilbake til arbeidet i Spania i 1998.

Spania
------

Fra 1983 deltok ekteparet Fumero i menighetsarbeid, ledertrening og sosialt hjelpearbeid i Córdoba i Spania. De arbeidet mest blant rusmiddelavhengige. Etter elleve år, fikk de spørsmål om å komme tilbake til Honduras, og de overlot arbeidet i Spania, til spanjolene.

Fra 1998 har Lisbeth hatt sin hovedbase i Spania, mens ektemannen Mario har sin base i Honduras. Lisbeth Jensen Fumero har sammen med menigheten i Córdoba grunnlagt menigheter i Lucena og i Fuengirola. 

Lisbeth administrerer misjonsarbeidet, underviser og forkynner.

Kongens fortjenstmedalje
------------------------

Lisbeth Jensen Fumero viser omsorg for enkeltmennesker, Hennes motto er: *til tjeneste for den som trenger det mest.* Misjonsoppgaven har vært et kall og en livsstil. For denne sin trofaste og uegennyttige innsats mottok hun Kongens fortjenstmedalje i sølv.

Litteratur
----------

* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Samuelsen, Solveig. *Med misjon som livsstil.* Korsets Seier.
Tomatsuppe
**Suppe** er en flytende kokerett som enten kan serveres som forrett eller hovedrett. Det finnes mange måter å lage supper på, og suppene kan ha mange navn. Blant de mest tradisjonsrike suppene i Norge finner man fersk suppe, ertesuppe og fiskesuppe. Blant de mest populære utenlandske suppene er tomatsuppe.

Hovedsakelig er supper kokt med en kraft eller gjerne også buljong som basis. Deretter tilsatt smakstilsetninger som grønnsaker, urter, kjøtt, fisk og krydderier, alt etter hvilken type suppe man ønsker. Det finnes både varme og kalde supper. 

Fruktsupper lages vanligvis av en eller flere frukter som kokes i vann, og tilsettes tykningsmiddel (fra gammelt av: potetmeljevning) mot slutten av kokeperioden. Samme basis med mer frukt og jevning gir enten kompott (seigtflytende) eller grøt.

Noen av dem er: 

* Consommé
Er en klaret suppe, med en buljong som hovedingrediens.
* Bisque
En kremet suppe, lagd en purée av enten sjømat, grønnsaker eller kjøtt. Deretter tilsatt fløte, og tyknet med bechamelsaus.
* Velouté
Er en klaret suppe, en raffinert versjon av buljongen. Ofte tyknet med egg, smør eller fløte.
* Dessertsupper
(Ginataan, Oshiruko)
* Fruktsupper
Er helst servert kalde, med noen unntak, som den norske Fruktsuppen.

Eksterne lenker
---------------

* «Oppskrifter på supper», fra NRK

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** GND **·** LCCN **·** BNF **·** BNF (data) **·** NDL **·** NKC **·** BNE
 |
Supphellebreen i Fjærland.
Supphellebreen i 1901.
**Supphellebreen** var en brearm av Jostedalsbreen. Supphellebreen ligger i Fjærland i Sogndal kommune i Vestland fylke.

Supphellebreen var delt på midten, og den øvre delen forsynte den nedre med isras. På oversiden av rasstedet på ca. 1000 moh, kalles isbreen Flatbreen.

Supphellebreen kan nås med en liten avstikker fra riksvei 5.

Norsk Bremuseum gjennomførte årlige lengdemålinger av den nedre delen siden 1992. I 2015 hadde brearmen minket så mye at det ikke lenger var tilstrekkelig med blåis til å kunne måle en lengde.

Referanser
----------

1. ↑  «Breanes frontposisjonsendringar i 2015». Norsk Bremuseum. 20. oktober 2015. Arkivert fra originalen 19. november 2015. Besøkt 18. november 2015.

Eksterne lenker
---------------

* (en) Supphellebreen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
En tidligere jernbanebro langs Hummingbird Highway
Per 2010 finnes det ingen nasjonalt **jernbanenettverk i Belize**. Belize hadde imidlertid noen få jernbanestrekninger tidligere, i forbindelse med den britiske koloniseringen av Sentral-Amerika.

Historie
--------

Historisk sett var Stann Creek-jernbanen en av de største banene i Belize. Den forbandt Middlesex Estate og havnen i Dangriga, og ble drevet av United Fruit. Banen var smalsporet (914 mm) og var i drift fra 1913 til 1937, da den ble forlatt. Mange rester av denne banen er fortsatt synlige langs Hummingbird Highway (mellom Dangriga og Belmopan). Denne veien bruker noen av de gamle jernbanebroene, men disse broene forsvinner gradvis på grunn av en pågående modernisering.

En annen forlatt jernbanestrekning gikk fra Hill Bank, ved sørsiden av en lagune på New-elven (*New River*), vestover gjennom Sierra de Agua til Gallon Jug, et forlatt samfunn ca. 10 km fra grensen til Guatemala.

FERISTSA-banen vil forbinde Mexico og Panama med normalspor (1 435 mm), men vil gå utenom Belize med mindre et sidespor blir bygget.

Belize har ikke hatt jernbaneforbindelser til andre land.

Se også
-------

* Transport i Belize

Referanser
----------

1. ↑  Reference.com/Encyclopedia/FERISTSA Arkivert 7. september 2009 hos Wayback Machine.

* *Railways of the Caribbean* by David Rollinson (2001, Macmillan, Oxford England) ISBN 0-333-73042-9 ; se

Eksterne lenker
---------------

* (en) En guide til fortiden med fakta, bilder og bakgrunnsinformasjon om Belizes jernbanehistorie
* (en) Belizes historie - med informasjon og bilde av et tog i Dangriga

| * v
* d
* r
Jernbane i Nord-Amerika |
| --- |
| Land | 
* Antigua og Barbuda
* Bahamas
* Barbados
* Belize
* Canada
* Costa Rica
* Cuba
* Den dominikanske republikk
* Dominica
* El Salvador
* Grenada
* Guatemala
* Haiti
* Honduras
* Jamaica
* Mexico
* Nicaragua
* Panama1
* Saint Kitts og Nevis
* Saint Lucia
* Saint Vincent og Grenadinene
* Trinidad og Tobago1
* USA

 |  |
| Biland og andre territorier | 
* Anguilla
* Aruba1
* Bermuda
* Caymanøyene
* De amerikanske Jomfruøyene
* De britiske Jomfruøyene
* De nederlandske Antillene1
* Grønland
* Guadeloupe
* Martinique
* Montserrat
* Puerto Rico
* Saint-Barthélemy
* Saint Martin
* Saint-Pierre og Miquelon
* Turks- og Caicosøyene

 |
|  1 Territorium som vanligvis også inkluderes i Sør-Amerika, og som dermed er et transkontinentalt område.  |
**Lise-May Spissøy** (født 31. juli 1967) er en norsk journalist og programleder i NRK.

For NRK Hordaland var hun leder for morgensendingene på radio, nyhetsoppleser i *Vestlandsrevyen* og etter hvert også med på *Norge i dag*, en daglig nyhetskavalkade. Hun var også bidragsyter og vert for *Norge Rundt*. I februar 1999 ble hun programleder for ti nye episoder av *Syng med oss* som hadde vært ute av sendeskjemaet siden 1992. Sammen med Kristin Ytre-Arne fortsatte hun sommerlige nyhetskavalkader i 1999, mens Spissøy i 2000 var inne med et matprogram på radio. Med Rebecca Nedregotten Strand laget hun i 2013 *Nasjonal vedkveld* og *Nasjonal strikkekveld*, sendt på NRK2 utover kvelden samt på engelsk nett-TV. *Nasjonal strikkekveld* vant den internasjonale prisen Prix CIRCOM 2014 for mest originale program.

Referanser
----------

1. ↑  Kari Fauskanger (4. februar 2013). «NRK viser peiskos i tolv timer». *Bergens Tidende*. Arkivert fra originalen 3. juli 2014. Besøkt 27. mai 2018. (abonnement kreves).
2. ↑  Magne Hansen (2. november 2013). «Satte norsk rekord i strikking». NRK. Besøkt 27. mai 2018.
3. ↑  Britt Kristin Ese (6. mai 2014). ««Nasjonal strikkekveld» får internasjonal pris». NRK. Besøkt 27. mai 2018.
4. ↑  «Prix CIRCOM 2014» **(engelsk)**. CIRCOM. Besøkt 27. mai 2018.

Eksterne lenker
---------------

* *Nasjonal vedkveld* hos NRK
* *Nasjonal strikkekveld* hos NRK
***Supreme Commander: Forged Alliance*** er en frittstående utvidelsespakke av det originale spillet *Supreme Commander*. Pakken ble utgitt november 2007. Spillet var opprinnelig laget av Chris Taylor, og sponset av THQ og Gas Powered Games. Spillere møter UEF (United Earth Federation), Cybran, Aeon og de nye Seraphim. Den nye utvidelsespakken inneholder rundt 110 nye land, luft og vannenheter, i tillegg 12 nye baner.

Historie
--------

UEF, Cybran og Aeon har i mange år vært i krig og slaktet og mistet hundrevis av ledere og soldater. Men det varer ikke lenger...

Menneskene tror at orginasasjonen Seraphim er utdødd. Men de tar feil. Da «Black Sun» fyrte av lagde den et tynt hull i den diminsjonale verden som Seraphim bruker som dør til galaksen til UEF. Når Seraphims invasjon kommer—uten advarsel, blir jorden redusert til aske. Mens Seraphim gjør seg klar til å ødelegge resten av galaksen.

Trengt inn i et hjørne går UEF inn i Cybrannasjonen med en usikker allianse. De blir med Cursader Rhiza og en liten håndfull rester av Aoen-soldater som tilhører Princess Burke.

Strevende mot uoverstigelige odds, våger foreningen seg gjennom grusomme kriger mot Seraphim og den nye hellige ordenen «Illuminate» og Aeon som ser på Seraphim som deres guder. Det blir en krig som kan bety undergang for menneskeheten.

Eksterne lenker
---------------

* (en) *Supreme Commander: Forged Alliance* på Steam Rediger på Wikidata

* (en) *Supreme Commander: Forged Alliance* hos MobyGames Rediger på Wikidata

* (en) *Supreme Commander: Forged Alliance* på Metacritic Rediger på Wikidata

* (en) *Supreme Commander: Forged Alliance* på Internet Movie Database Rediger på Wikidata

* (en) *Supreme Commander: Forged Alliance* hos Internet Game Database Rediger på Wikidata

Portal: Videospill
**Lise Andersen Wiseth** (født 16. oktober 1959) er en norsk banksjef og tidligere politiker (H).

Hun er utdannet diplomøkonom fra BI og videreutdannet i ledelse for offentlig sektor fra Norges kommunal- og sosialhøgskole. Andersen hadde diverse stillinger i Forretningsbanken/Fokus Bank 1982–1988, deretter næringskonsulent i Selbu kommune 1988–1991, banksjef i Aasen Sparebank 1991–1997 samt banksjef i SpareBank 1 Midt-Norge i Stjørdal og Malvik 1997–2000. Siden 2000 har hun vært banksjef for offentlig sektor i SpareBank 1 Midt-Norge og fagsjef for elektronisk handel i SpareBank 1 Gruppen.

Andersen var medlem av Nord-Trøndelag Høyres arbeidsutvalg 2002–2006, medlem av Nord-Trøndelag fylkesting 2003–2007 og nestleder i Stjørdal Høyre 2004–2008. Hun var Høyres 2. kandidat til Stortinget fra Nord-Trøndelag i 2001. Selv om noen meningsmålinger om sommeren 2001 viste stortingsmandat for Andersen, endte Høyre opp uten noe mandat i fylket ved valget om høsten samme år.

Hun giftet seg i 2015 med Trondheims tidligere ordfører Marvin Wiseth.

Referanser
----------

1. ↑  «Lise Andersen Wiseths profil». LinkedIn. Besøkt 4. juli 2017.
2. 1 2  «Lise Andersens profil». Nord-Trøndelag Høyre. Besøkt 23. mai 2010. [*død lenke*]
3. ↑  Leth-Olsen, Lina og Bævre, Ann Iren (5. september 2015). «Nå er Marvin og Lise ektepar». *Adresseavisen*. Besøkt 4. juli 2017. CS1-vedlikehold: Flere navn: forfatterliste (link)
**Ouadane** (arabisk: **وادان** ) er en by nordvest i Mauritania. Byen ligger på Adrarplatået nordøst for Chinguetti. 

Den ble grunnlagt i 1147 av berbere, og ble et utgangspunkt for karavaner som kryssa Sahara i transsaharisk handel. Byen ble okkupert av portugiserne i 1487, og de anla en handelsstasjon her. Fra 1500-tallet forfalt imidlertid byen. Den gamle bykjernen består i dag for en stor del av ruiner, mens et mindre, moderne bysamfunn finnes utenfor de gamle bymurene. Byen har ca. 3700 innbyggere (2000)

Byen ble satt på UNESCOs verdensarvliste i 1996, sammen med byene Chinguetti, Tichitt og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Eksterne lenker
---------------

* (en) Ouadane – kategori av bilder, video eller lyd på Commons Rediger på Wikidata
* bilder

  


|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** SUDOC **·** GeoNames
 |
Museet for andre verdenskrig i Gdansk
Foto: Andrzej Otrębski
Foto:Zala
 **Museet for andre verdenskrig** (polsk:Muzeum II Wojny Światowej) er et museum i Gdańsk, Polen som er viet til andre verdenskrig. Museet ble åpnet den 23. mars 2017. *Kwadrat* arkitekt-team vant arkitektkonkurranse for byggingen av museet.

2.verdenskrig startet i Gdansk, og Polen var et av de land der ødeleggelsene var størst og der befolkningen led mest. De tyske tilintetgjørelsesleirene lå i stor grad på polsk jord. Utstillingen er 5000 kvadratmeter stor. 14 meter under bakken vises den tragiske historien om krigen, dens røtter og konsekvenser, ugjerningsmenn og ofre, helter og vanlige folk. Utstillingen skal gi lærdom vi aldri må glemme.

> Museet er det eneste i verden av en viss størrelse som forsøker å gi en samlet, internasjonal framstilling av verdenskrigen. Med spektakulær utforming, kreative presentasjonsteknikker og unikt innhold, framstår det som et uttrykk for et moderne, framtidsrettet og utadvendt Polen, som inviterer verden til lærdom om en del av historien som angår de fleste nasjoner på kloden.
> 
> 
> 

 
Utstillingen er oppdelt i tre deler, "Veien mot krig", "Krigens terror" og "Krigens lange skygger". Utstillingen viser Polens krigshistorie og plasserer den i en bredere europeisk og internasjonal kontekst. En del av utstillingsarealene skal brukes til temporære utstillinger.

Målsettingen er at museet ikke bare skal fokusere på sine samlinger, men også være et senter i Gdansk for utdanning, kultur og historisk forskning.

I Polen var det nye museet kontroversielt allerede før det ble åpnet. Direktøren, som har ledet gjennomføring av prosjektet, bygning og utstilling, ble i januar 2017 avsatt. Polens nye regjering ønsket en annen tilnærming til Polens krigshistorie. Hendelsen førte til mange avisoppslag i hele Europa.

Referanser
----------

1. ↑  . Arkivert fra originalen 6. april 2017.  Manglende eller tom `|tittel=` (hjelp)
2. ↑  «Czerwona wieża nad Gdańskiem». 2. september 2010. Arkivert fra originalen 6. oktober 2012. Besøkt 25. september 2011.
3. 1 2  «Kampen om et museum i Gdansk». *Museumsnytt*. 25. september 2017.
4. ↑  «Arkivert kopi». Arkivert fra originalen 27. mai 2017. Besøkt 6. juni 2017.  Opplysninger fra museets hjemmesider, besøkt 6.juni 2017

Eksterne lenker
---------------

* Museets offisielle nettsted
* Museet for andre verdenskrig omtalt i Museumsnytt

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |
**Thomas William Edmondson** (født 1869 i Skipton-in-Craven i Yorkshire i England, død 5. november 1938) var en engelsk-amerikansk matematiker.

Edmondson ble uteksaminert fra University of London og studerte deretter ved Cambridge University før han flyttet til USA og begynte ved Clark University i Massachusetts. Edmondson var førsteamanuensis ved New York University (NYU) fra 1896 til 1905, før han begynte som professor i matematikk ved dette universitetet. Edmondson giftet seg med Minnie Ramsden i 1897 i Perth i Ontario i Canada. Edmondson skrev flere matematiske lærebøker.

Publikasjoner (utvalg)
----------------------

* Worked Examples in Coördinate Geometry (1891)
* Mensuration and Spherical Geometry (1893), i samarbeid med W. Briggs
* Deductions in Euclid (1901)

Referanser
----------

1. ↑   NUKAT, NUKAT autoritetspost n2018045866[Hentet fra Wikidata]
2. ↑   Harvard Index of Botanists, oppført som Edmondson, Thomas William, Harvard Index of Botanists ID 45751, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | VIAF **·** MGP
 |
**NAD Electronics** (*NAD* var opprinnelig et akronym for **New Acoustic Dimension**) er en canadisk produsent av audiofile forsterkere og komponenter i den lavere prisklassen. Modellen NAD 3020, designet av Bjørn Erik Edvardsen i siste del av 1970-årene da NAD holdt til i Storbritannia, er kanskje deres mest kjente produkt. 

Selskapet ble startet av Martin (Marty) L. Borish. NAD ble solgt til det danske selskapet AudioNord i 1991 og videre til det kanadiske selskapet Lenbrook i 1999.

NAD 304, integrert forsterker
Selskapes filosofi er å utelukke blinkende lys og snedige funksjoner som nesten aldri blir brukt, men som øker kostnadene og senker lydkvaliteten. De konsentrerer seg heller om de egenskapene som er viktige for å gjenskape en troverdig lyd.
Dette har ført til elegante designløsninger og rimelige produkter som likevel fremstår som solide.
En annen filosofi som har vært viktig for NAD, er å bruke mye penger i designfasen, men sette selve produksjonen ut til rimelige underleverandører, gjerne i Asia.

Referanser
----------

1. 1 2  «Martin L. Borish, founder of NAD Electronics, has passed away». *NAD Electronics* **(engelsk)**. 21. juli 2017. Besøkt 21. februar 2020.
2. ↑  Omdahl, Jan (17. januar 2019). «Nordmann laget tidenes mestselgende stereoforsterker». *www.dn.no* **(norsk)**. Besøkt 21. februar 2020.

Eksterne lenker
---------------

* Offisielt nettsted Rediger på Wikidata

* (en) NAD Electronics – kategori av bilder, video eller lyd på Commons Rediger på Wikidata
* (nb) Ukens klassiker: NAD 3020 integrert forsterker - lydogbilde.no